Document ID: 31996R0686

ΚΑΝΟΝΙΣΜΟΣ (ΕΚ) αριθ. 686/96 ΤΟΥ ΣΥΜΒΟΥΛΙΟΥ της 10ης Απριλίου 1996 για την τροποποίηση του κανονισμού (ΕΚ) αριθ. 1975/95 για δράσεις δωρεάν προμήθειας γεωργικών προϊόντων για τους πληθυσμούς της Γεωργίας, της Αρμενίας, του Αζερμπαϊτζάν, της Κιργιζίας και του Τατζικιστάν
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1975/95 του Συμβουλίου, της 4ης Αυγούστου 1995, για δράσεις δωρεάν προμήθειας γεωργικών προϊόντων για τους πληθυσμούς της Γεωργίας, της Αρμενίας, του Αζερμπαϊτζάν, της Κιργιζίας και του Τατζικιστάν (1),
την πρόταση της Επιτροπής,
Εκτιμώντας:
ότι η έλλειψη τροφίμων στο Τουρκμενιστάν επιδεινώθηκε σε κρίσιμο βαθμό κατά τη διάρκεια των τελευταίων μηνών 7 ότι η κατάσταση αυτή επιβεβαιώθηκε από τα δεδομένα του Οργανισμού Επισιτισμού και Γεωργίας των Ηνωμένων Εθνών (FAO) και άλλες εκτιμήσεις 7 ότι στο τέλος του 1995, παρελήφθη αίτηση επισιτιστικής βοήθειας από την κυβέρνηση της χώρας αυτής 7
ότι θα πρέπει, συνεπώς, να προβλεφθεί η διάθεση στο Τουρκμενιστάν γεωργικών προϊόντων για να βελτιωθούν οι όροι εφοδιασμού στη χώρα αυτή 7
ότι απαιτείται, επομένως, η τροποποίηση του κανονισμού (ΕΚ) αριθ. 1975/95 ώστε να συμπεριληφθεί το Τουρκμενιστάν στις χώρες που πληρούν τους απαιτούμενους όρους για να λάβουν τη βοήθεια που προβλέπει ο εν λόγω κανονισμός 7
ότι η υλοποίηση της δράσης επείγει,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στον τίτλο και στο άρθρο 1 του κανονισμού (ΕΚ) αριθ. 1975/95, οι λέξεις «και του Τατζικιστάν» αντικαθίστανται από τις λέξεις «του Τατζικιστάν και του Τουρκεμνιστάν».
Άρθρο 2
Ο παρών κανονισμός αρχίζει να ισχύει την επομένη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 10 Απριλίου 1996.

Labels: 18
3
5
6